CELEX: 32011D0132
Language: et
Date: 2011-02-28 00:00:00
Title: 2011/132/EL: Komisjoni otsus, 28. veebruar 2011 , liidu rahalise toetuse kohta taimi ja taimseid saadusi kahjustavate organismide tõrje programmi jaoks Prantsusmaa ülemeredepartemangudes 2011. aastal (teatavaks tehtud numbri K(2011) 1100 all)

1.3.2011   
            
            
               ET
            
            
               Euroopa Liidu Teataja
            
            
               L 56/17
            
         KOMISJONI OTSUS,
   28. veebruar 2011,
   liidu rahalise toetuse kohta taimi ja taimseid saadusi kahjustavate organismide tõrje programmi jaoks Prantsusmaa ülemeredepartemangudes 2011. aastal
   (teatavaks tehtud numbri K(2011) 1100 all)
   (Ainult prantsuskeelne tekst on autentne)
   (2011/132/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. jaanuari 2006. aasta määrust (EÜ) nr 247/2006, millega sätestatakse põllumajanduse erimeetmed liidu äärepoolseimate piirkondade jaoks, (1) eriti selle artikli 17 lõike 3 esimese lõigu esimest lauset,
   ning arvestades järgmist:
   
               (1)
            
            
               Prantsuse ametiasutused on esitanud komisjonile 2011. aastal Prantsusmaa ülemeredepartemangudes rakendatavaid taimetervisemeetmeid käsitleva programmi. Kõnealuses programmis täpsustatakse eesmärke, oodatavaid tulemusi, võetavaid meetmeid, nende kestust ja maksumust liidu võimaliku rahalise toetuse korral. Kõnealuses programmis ettenähtud meetmed vastavad nõuetele, mis on sätestatud komisjoni 10. septembri 2007. aasta otsuses 2007/609/EÜ abikõlblike meetmete määratlemise kohta ühenduse toetuse saamiseks taimedele või taimsetele saadustele kahjulike organismide tõrje programmidele Prantsusmaa ülemeredepartemangudes, Assooridel ja Madeiral (2).
            
         
               (2)
            
            
               Seepärast leiab komisjon, et programm vastab määruse (EÜ) nr 247/2006 artikli 17 lõikes 1 sätestatud nõuetele.
            
         
               (3)
            
            
               Kooskõlas määruse (EÜ) nr 247/2006 artikli 17 lõikega 3 tuleb kehtestada liidu rahalise toetuse asjakohane ülemmäär ning maksmine peab toimuma Prantsusmaa esitatud dokumentide põhjal.
            
         
               (4)
            
            
               Kooskõlas nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (3) artikli 3 lõike 2 punktiga a rahastatakse liidu rahalist toetust taimetervisemeetmetele Euroopa Põllumajanduse Tagatisfondist. Kõnealuste meetmete finantskontrolli teostatakse nimetatud määruse artiklite 9, 36 ja 37 alusel.
            
         
               (5)
            
            
               Nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (4) artikli 75 kohaselt ning komisjoni 23. detsembri 2002. aasta määruse (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) (5) artikli 90 lõike 1 kohaselt peab liidu eelarvest tuleneva kulukohustuse võtmisele eelnema rahastamisotsus, mille võtab vastu selleks volitatud institutsioon või ametiasutus ja milles sätestatakse kuludega seonduva meetme olulised osad.
            
         
               (6)
            
            
               Prantsuse ametiasutused on esitanud programmi ja näinud selles ette meetmed aastaks 2011. Otsust tuleks seega kohaldada kõnealuse kalendriaasta algusest, et tagada asjakohane rahastamine ja meetmete teostamine.
            
         
               (7)
            
            
               Käesolev otsus on rahastamisotsus kulutuste jaoks, mille Prantsusmaa on programmi kaasrahastamistaotluses esitanud.
            
         
               (8)
            
            
               Käesoleva otsusega ettenähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kiidetakse heaks liidu rahaline toetus Prantsusmaale taimi ja taimseid saadusi kahjustavate organismide ametliku tõrjeprogrammi jaoks Prantsusmaa ülemeredepartemangudes 2011. aastaks, mis on täpsemalt määratletud lisa A osas.
   Toetuse ülempiir on maksimaalselt 60 % abikõlblikest kogukuludest, mis on täpsustatud lisa B osas, kuid maksimaalselt 165 000 eurot (ilma käibemaksuta).
   Artikkel 2
   1.   60 päeva jooksul alates Prantsusmaa asjakohase taotluse kättesaamisest tehakse 100 000 euro suurune ettemakse.
   2.   Liidu rahalise toetuse jääksumma makstakse välja tingimusel, et programmi rakendamise lõpparuanne esitatakse komisjonile elektrooniliselt hiljemalt 15. märtsil 2012.
   Kõnealune aruanne sisaldab vähemalt järgmist:
   
               a)
            
            
               kogu programmi kokkuvõtlik tehniline hindamine, kaasa arvatud materiaalsete ja kvalitatiivsete eesmärkide saavutamise tase ja saavutatud edu, ning otseste fütosanitaarsete ja majanduslike mõjude hindamine; ning
            
         
               b)
            
            
               rahaliste kulude aruanne, milles tegelikud kulud on esitatud allprogrammide ja meetmete kaupa.
            
         3.   Lisa B osas esitatud eelarve soovitusliku jaotumise suhtes võib Prantsusmaa kohandada rahastamiskavasid sama allprogrammi erinevate meetmete vahel 15 % piires liidu rahalisest toetusest sellele allprogrammile, tingimusel et programmiga ette nähtud abikõlblike kulutuste kogusummat ei ületata ega ohustata programmi peamiste eesmärkide saavutamist.
   Prantsusmaa teatab sellistest kohandustest komisjonile.
   Artikkel 3
   Käesolevat otsust kohaldatakse alates 1. jaanuarist 2011.
   Artikkel 4
   Käesolev otsus on adresseeritud Prantsuse Vabariigile.
   
      Brüssel, 28. veebruar 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 42, 14.2.2006, lk 1.
   
      (2)  ELT L 242, 15.9.2007, lk 20.
   
      (3)  ELT L 209, 11.8.2005, lk 1.
   
      (4)  EÜT L 248, 16.9.2002, lk 1.
   
      (5)  EÜT L 357, 31.12.2002, lk 1.
   
      LISA
      
         2011. AASTA PROGRAMM JA SOOVITUSLIK EELARVE JAOTUMINE
      
      A   OSA
      
         Programm
      
      Programm koosneb kolmest allprogrammist:
      
                  1)
               
               
                  departemangudevaheline allprogramm:
                  a)   meede 1.1: kvantitatiivsel polümeraasi ahelreaktsioonil (PCR) põhinevate kahjulike organismide tuvastamismeetodite väljatöötamine;
                  b)   meede 1.2: tsitruseliste tootmisega seotud fütosanitaaruuringud ja -seire;
               
            
                  2)
               
               
                  Martinique’i departemangu allprogramm:
                  meede 2: fütosanitaaruuringud ja puukoolipidajate koolitamine (lilletootmine);
               
            
                  3)
               
               
                  Guadeloupe’i departemangu allprogramm:
                  a)   meede 3.1: puuviljakärbse seirevõrgu haldamine;
                  b)   meede 3.2: kahjulike organismide sissetoomisohu kontroll (seoses turismiga).
               
            B   OSA
      
         Soovituslik eelarve jaotumine ja oodatavad tulemused
      
      
                  (eurodes)
               
            
                  Allprogrammid
               
               
                  Tulemused
                  (S: teenuste osutamine, R: teadustöö või uuringud)
               
               
                  Abikõlblikud kulud
               
               
                  Riigi rahaline toetus
               
               
                  Liidu maksimaalne rahaline toetus
               
            
                  
                     Prantsuse ülemere-departemangude vaheline allprogramm
                  
               
            
                  Meede 1.1
               
               
                  Kvantitatiivse PCRi meetod (R)
               
               
                  120 000
               
               
                  48 000
               
               
                  72 000
               
            
                  Meede 1.2
               
               
                  Tsitruseliste haigusi käsitlevad uuringud (R) ning fütosanitaarseisundi seire tsitruseliste tootmisel (S)
               
               
                  35 000
               
               
                  14 000
               
               
                  21 000
               
            
                  Vahesumma
               
               
                  155 000
               
               
                  62 000
               
               
                  93 000
               
            
                  
                     Martinique
                  
               
            
                  Meede 2
               
               
                  Fütosanitaaruuringud ja puukoolipidajate koolitamine (S)
               
               
                  93 300
               
               
                  37 320
               
               
                  55 980
               
            
                  Vahesumma
               
               
                  93 300
               
               
                  37 320
               
               
                  55 980
               
            
                  
                     Guadeloupe
                  
               
            
                  Meede 3.1
               
               
                  Puuviljakärbse seirevõrgu haldamine (S)
               
               
                  14 200
               
               
                  5 680
               
               
                  8 520
               
            
                  Meede 3.2
               
               
                  Üldsuse teavitamine kahjulike organismide sissetoomise ohust (S)
               
               
                  12 500
               
               
                  5 000
               
               
                  7 500
               
            
                  Vahesumma
               
               
                  26 700
               
               
                  10 680
               
               
                  16 020
               
            
                  Kokku
               
               
                  275 000
               
               
                  110 000
               
               
                  165 000